Online agza: 1
Online myhman: 22
2048 (Absurd hekaıa)
2048 (Absurd hekaıa)	+4
@Begli666 | 25.08.2019 ı.
(Hekaıanyň özi we gahrymanlary tutuşlygyna oılanyp tapylan. Real durmuş bilen gabatgelmeleriň bary ıöne bir tötänlik.)
Rahman kabulhanada kän garaşdy, ony çagyrmaga howlyganokdylar. Ol bilıärdi, ony şeıle ıol bilen kösejek bolıardylar. Gowy tarapy kabulhanada owadan gyz otyrdy, diňe şol gyz azajygam bolsa ony güımeıärdi. Gyzdan ıakymly ys gelıärdi, ıöne başlygyň otagyndan gelıän çilimiň ysy, gyzyň ıakymly ysyny basıardy. Gyz ol ıerde iş ıörediji kätipdi ıa-da şoňa meňzeş bir zatdy. Rahman gyzy synlap bir zadyň anygyna ıetjek bolıardy; Gyz gapynyň aňyrsyndaky haramzada bilen ıatıarmy ıa-da ıatanok? Gapyň aňyrsynda bolsa kärdeşler arkalaşygyň başlygy otyrdy, belki-de ıatyrdy. Hawa, ol ıatan bolmaly, bolmasa bireııäm Rahmany ıanyna çagyrardy. Rahman iň soňunda çydaman kabulhanadan çykyp gitdi. Diňe gyz öň yzyndan gygyryp galdy;
—Öıe!—diıip, Rahman jogap berdi.
Aslyıetinde ol jogap ıalňyşdy, sebäbi Rahmanda hiç hili öı ıokdy. Oň kärdeşler arkalaşygyna gelmeginiň esasy sebäbi hem şoldy.
Rahman koridordan güımeň-süımeň edip haıaljak ıöredi, ol bilgeşleıin haıal ıöreıärdi. Ol gyza öz başlygyna habar bermäge mümkinçilik döredıärdi. Koridoryň soňundaky gapydan çykaımanka ıaňky gyz Rahmanyň yzyndan ylgap çykdy;
—Zulfikarow, sizi başlyk görjek diııär.
Rahman hiç zat gürlemän, ıene yzyna dolanyp başlygyň otagyna girdi. Otag adaty iş otagdy, uly iş stoly bilen we bir iki sany oturguç bardy. Stolyň aňry tarapynda ıeňsesi potologa ıetip duran uly kreslo durdy. Ana şol kresloda edil uly gara aıyň gujagynda otyran ıaly, kiçijek we çişijek bir adam otyrdy, ol adam towşana meňzeıärdi. Rahman gapyň agzynda durup, ol adamy gowja synlady. Başlyk uly gara aıyň gujagynda oturan kiçijek towşany ıatladıardy, —Rahman öz kellesinde dörän hyıaly özi ıylgydy. Ol adam Rahmanyň işleıän edarasynyň KÄRDEŞLER ARKALAŞYGY-nyň başlygydy.
—Salawmaleıkim, —Rahman hamala oıun edip salamlaşıan ıaly salam berdi.
Başlyk onuň sözlerine hiç zat jogap bermän öňünde duran bir giden ak kagyzlary galdyrdy;
—Rahman Zulpikarow sizmi?
—İok, men Rahman Zilfikarow. 'P' dälde 'F' Zulfikarow, —Rahman öz familiıasyny harplap aıtdy.
—Geň familiıa, birinji gezek eşidıän, siz türkmenmi-bir Zulfikarow? —Başlyk sorady, ıa-da güljek boldy? Nähili bolandada oň soragy sorag hökmände eşidilmedi.
—Siziň stoluňyzyň üstünde meň pasportymyň nusgasy bar, şol ıerde meniň milletim görkezlen bolmaly.
—Pasportda türkmen diıip ıazylan bolsa-da siz türkmene meňzäňzok. Türkmenler arzaçyl adamlary halanoklar, ıoldaş Zulfikarow.
Başlyk bu sözlerden soň Rahmanyň ıüzüne seredip ıylgyrdy, ol öz sözleriniň täsirini görjek bolıardy.
—Hawa, ıöne türkmenler parahorlary halaıarlar, giren gapyň parahor bilen haramhor bolup dur. Hökümet hem ol haramlary basyp gutaryp soňyna çykyp bilenok. Gapynyň agzynda bir jelebi garawul goıup, içinde işlisirän bolup otyrlar, bar edıän işlerem alan paralaryny….
—Siz biziň edaramyzda näçe ıyl bäri işleıäňiz Zulfikarow? —başlyk onuň sözlerini böldi, ol tassana gygyryp diıen ıaly sorady.
Oň gykylygna Rahmanyň ıeňsesindäki gapydan kabulhanada otyran gyzyň keşbi göründi. Ol gyz “bir zat boldumy? Men gerekmi?” diıen yşarat etdi. Başlyk gümüňi çek diıen ıaly edip ellerini galgatdy we gyz edil syçanyň hinine sümşi ıaly yzyna ıitrim boldy. Gyz gidensoň Rahman:
—Geçen aı 13 ıyl boldy, —diıip göwünli göwünsiz jogap berdi.
—Oturyň Rahman — diıip, başlyk oňa ıer görkezdi.
Rahman görkezilen ıerde edil düıe çöken ıaly çökdi. Oturan oturgyjynda yza gaıyşyp diňe iki aıagy ıere deger ıaly etdi. Şeıdip yza öňe çalajadan yranyp, öziniň çekinmeıänini görkezjek bolıardy. Başlyk onuñ bolup oturşyny görüp uludan demini alyp bir zatlar hüňňürdedi.
—Siz biziň gürrüňimizi ıazıan dälsiňiz-ä Zulfikarow? —başlyk Rahmanyň köıneginiň ıokarky jübsinde duran telefony gözi bilen görkezdi.
—Hä bumy, —Rahman telefony eline aldy. —Bilemok, diktofony açyk galan bolmagam mümkin. A siz näme bir zatdan gorkıaňyzmy? İa-da bikanun bir zatlar barada gürlejek bolıaňyzmy?
Rahman telefonynyň kamerasyny açyp başlygy wideo ıazga düşürip başlady, özi bolsa azajyk yza gaıyşdy, birden başlyk telefony aljak bolaımasyn diıdi.
—Bes ediň Zulfikarow, bes ediň. —Başlyk bir eli bilen ıüzini ıapyp, ikinji eli bilen bolsa Rahmanyň elindäki telefony aljak bolıardy. Olaryň arasynda uly stol bolansoň, başlyk agyldan daşyna kellesini yzadıan düıäni ıadyňa salıardy, Rahma bolsa agylyň daşynda durup düıä bir döwüm çörek uzadıan oglany ıatladıardy. —Pozuň Zulfikarow, pozuñ — diıip, başlyk gygyrdy.
Oınyň çeni boldy diıip Rahman telefonyň kamerasyny öçürip ony jübûsine saldy. Yz ıanyndan samsyk gülkûsi bilen güldi. Onuň bolşuna başlyk dişini gyjady;
—Sizde hiç kime sylag ıok eken Zulfikarow.
—Siz haçan meň arzama gol çekıäňiz, Aman…Nämäıewiçdir siz? Aman, Aman, Aman aga.
—Aman Amanowiç meň adym, öz kärdeşler arkalaşygyň başlygyny tanaňzok, siz ıaly işgärlere biziňki ıaly abraıly edarada ıer ıok Zulfikarow.
—A bu siziň ejeňiziň guran edarasy däl Aman Amanowiç. Bu döwlet edarasy…
Rahman sözini gutaryp ıetişmedi, Aman Amanowiç ıerinden edil depilen pökgi ıaly sogruldy. Ol Rahmana topuljak boldy, ıöne Rahman eııäm gapynyň ıanyndady. Aman Amanowiç ıerde ıazylan el hala büdräp ıarty ıolda ıykyldy.
—Haramzada, men häzir saňa ejeň edarasyny görkezerin. Häzir men seni tutaıyn — diıip, Aman Amanowiç agzyndan gelenini sögündi.
Ol entegem sögünse sögüner oturardy, ıöne Rahman jübüsinden telefonuny çykaryp ıene wideo ıazgy edip başlady. Aman Amanowiç edil üstüne gaınan suw sepilen ıaly yza çekildi. İerinden turdy, egin eşiklerini düzetdi, halynyň tolkun atan ıerini ıazdy we ıene ıerine geçdi. Rahman bolsa gapynyň ıanynda duran oturguça çökdi. Başlyk köp wagtlap hiç zat gürlemedi, ol stolyň üstüne bir guty çilimi çykaryp ep-esli wagt güımendi. Ol öler ıaly çilim çekesi gelıärdi, ıöne Rahmanyň ıanynda çekmäge gorkıardy. Uzak wagtlap çilim guty bilen otly-çöpi elinde oınap, iň soňynda gapdala zyňdy.
—Ikimiz erkek ıaly gürleşmesek bolanok Rahman jigim, — diıip, başlyk galstugyny boynyndan ayyrdy, ak köınegniň ıokarky iligini açdy, ıakasyny düzetdi.
Rahman telefonyny öçürüp jübsine saldy.
—Gel gürleşeli agam, — Rahman sözüni mylaıym dowam etdi: —Sen näme üçin meniň arzama gol çekeňok? Menden pula garaşıan bolsaň ahyrzamana çenli garaşyber, mende saňa berer ıaly artykmaç pul ıok.
—İok jigim, maňa seniň puluň gerek däl — başlyk gepleşigiň dogry akyma gidenini duıup, zyňan çilimini agzyna gysdyryp otlady, soň bolsa Rahmana hödür etdi, ıöne Rahman çilim çekenokdy.
—Onda näme gol çekeňok agam? Senden başga bar kişi gol çekdi. Diňe seň goluñ gerek. Bilıäňmi men näçe aı bäri öısüz ygyp ıörün? Alty aı boldy, çagalarymy göremok. Aıalym bir ıerde ıaşap ıör, men başga ıerde ıaşap ıörün. Maňa jaı gerek agam, jaı üçin men indi hiç zatdan gaıtmaıan.
Rahmanyň sesi üıtgedi, ol şu wagt çyny bilen gürleıärdi, sesiniň äheňi oňa şaıatdy. Daşyndan seretseň ol häzir aglaıjak adama meňzeıärdi.
—Wah düşinıänle! —Başlyk duıgudaşlyk bildirjek boldy, ıöne ony öz sesi satdy.
—İok düşüneňok agam, düşünıän bolsaň arzama gol çekerdiň —Rahman onuň sözüni böldi. Näme üçin gol çekeňok? Resminamalarymy gördüň-ä, eger edarada jaı berilmeli adam bar bolsa, ol adam diňe men. Men bar bentler boıunça gabat gelıän. Özbaşyma jaı ıok, bäş ıyllap kwartirant ıaşadym, şäher häkimlikde jaıa mätäç diıip hasapda durun. Iş stažym ıetıär, başga size näme gerek? Para gerekmi, eger siz ıaly haram pullary haltalap öıüne daşaıan bolsam pikirlenmän bererdim, ıöne mende haram pul ıok — diıen Rahman sözûniň soňunda jübüleriniň baryny daşyna çöwürdi. Bu gezek onuň gahary gelipdi.
—Bilıäňmi Rahman?— Başlyk seresaplylyk bilen söze başlady. —Men senden pul aljak bolamok. Hawa, resminamalara görä dogrudanam jaıy saňa bermeli, ıöne resminamalardan daşary söz üsti bilen berilen buıruklaram barda, olar bilen biz nähili bolmaly?
—O nähili buıruklar agam?
—Buıruklar-da, dilde aıdylıan buıruklar! Mysal üçin jaı meselesinde aıratyn bir buıruk bar.
—Kim berıär size ol buıruklary? Ministrmi ıa-da Baş direktormy?
—İok Rahman, men olara tabyn däl. Men KÄRDEŞLER ARKALAŞYGYNYŇ şäher müdirligine tabyn. Maňa buırugy diňe şolar berip bilıär — diıip, başlyk çilimini öçüräımänkä ıene birini otlady.
—Onsoň meň meselämde olar size nähili görkezme berdiler?
—Men häzir saňa bar zady düşindireıin Rahman, ıöne şu telefonyňy aıyr.
Başlyk eııäm ikinji çilimini çekip bolup barıardy, çilim ony gowja köşeşdiripdi.
—Rahman— diıip, ol sözüni dowam etdi: — Jaı almak üçin sen ähli talaplara gabat gelıärsiň, ıöne ıekeje talaba gabat geleñok. Şol talap hemme talaplardan wajyp, ol talap hiç bir resminamada görkezilmedik.
Rahman haıaljakdan ıerinden göterlip öňe gaıyşdy.
—Ol talaba görä seň adyňa jaı bolmaly.
Rahman gulaklaryna ynanmady, öňünde otyran adam samrap otyran bolmaly, ıa-da onuň çilim diıip çekeni başga bir zatmyka?
—Näme? Meň adyma näme bolmaly? Eger jaıym bar bolan bolsa beıdip siziň öňüňizde masgara bolup oturmazdym.
—Düşünıän Rahman, bir bada ıaman geň ıaly görünıär. İöne oň hem öz sebäbi bar, men häzir düşindireıin — diıip, başlyk çalt-çaltdan gürledi. Ol Rahman gaharlanyp ıetişmänkä bar zady aıan etjek bolıardy.
—Edaradan jaı almak üçin mende ıene bir jaı bolmalymy?
—Hawa Rahman, sende ıene bir jaı bolmaly. Meni diňle, onsoň düşinersiň. Sen bilıäňmi paılanıan jaılaryň bahasy näçe? —Rahman başyny ıaıkady. —Mysal üçin sen häzir jaı alsaň aılygyňy tutuşlygyna jaıyň tölegine geçirmeli bolarsyň, ondan daşary sen bir zatlar iımeli, bir zatlar geımeli, çagalaryňy eklemeli. Onsoň sen nädip ıaşajak? Bir bada eıdip-beıdip pul taparsyň, eıläk urnarsyň, beıläk urnarsyň, ıöne iň soňynda ıadarsyň. Tölegi aıma-aı geçirip durmasaň welin jaıyňy tabşyrmaly bolarsyň. Mundan 25 ıyl öň iň birinji jaılar paılanyp başlan döwürleri bar zat bolmalsy ıaly bolupdy. Jaılary sen ıaly jaıy ıok adamlara beripdiler, ıöne wagtyň geçmegi bilen jaı alanlaryň deň ıary diıen ıaly, tölegi geçirip başarman alan jaılaryny yzyna tabşyrmaly boldylar. Sen bilıäňmi Rahman jaıda ıaşap ıören maşgalany köçä kuwmak nähili kyn? —Rahman hiç zat jogap bermedi, ol edil syçan ıuwydan ıylan ıaly eşiden habaryny siňdirıärdi. —Adamlaryň gidere ıeri ıok Rahman, çagalar aglaıar, aıallar gargaıar, ıöne kanun kanun bolıarda, töläp bilmeıän jaıyňy yzyna tabşyraımaly. Öıünden çykarlan adamlar ıene gelip Kärdeşler arkalaşygyna arz edıärdiler. Kärdeşler arkalaşygy näme etsin diısene? Olaryň pullaryny biz töläp bilmerisä? Ana onsoň Kärdeşler arkalaşygy täze düzgün oılap tapmaly boldy. Ol düzgüne görä kime jaı berilıän bolsa, şol adamyň hökman öň bir jaıy bolaımalydy. Sen ıaly jaıy ıoga jaı bermek gadagan, —Başlyk iň soňky “Gadagan” diıen sözi bogunlara bölüp aıtdy, Ga-da-gan.
—Siziň kärdeşler arkalaşygyňyz kynçylyklary ıaman gowy çözıän eken agam, —Rahman belledi.
Başlyk Rahmanyň sözlerine çalaja ıylgyrdy: —Öň jaıy bar adama jaı bermek kän bir howuply däl. Şeıle adamlaryň köpisi işden alan jaılarynda ıaşaıarlar, öz köne jaılaryna bolsa kwartiran göıberip alan pullaryna jaıyň bergisini ıapıarlar. Birden şeıle adamyň elinden jaıy almaly bolıandada ony edil köçä kowmaly bolanok. Sen Rahman köçä kowulan maşgala görüpmidiň jigim? —Rahman jogabyň ıerine haıaljakdan başyny ıaıkady. —Men bolsa görüpdim, şu wagdam ıadymda. Häzir saňa jaı bersegem ıene 3 ıyldan seni köçä kowmaly bolarys.
—Näme üçin 3 ıyldan, —Rahman geň galdy.
—Sebäbi 3 ıyldan aňary hiç kim çydanok, 3 ıyllap adam eıdıär beıdıär her aı pul tapjak bolıar. İöne iň soňynda barybir basylıar. Şu wagt Rahman jigim, seň arzaňa gol çekmän men seni halas edıän bolmagymam mümkin? —Başlyk ajy ıylgyrdy.
Başlygyň otagy salkyn bolsada Rahmany barybir der basyp başlady, ol yzky jübsinde elıaglyk çykaryp maňlaıy bilen boınyny süpürdi we sorady;
—Seň aıdan kanunyň hiç bir düzgünnamada görkezilmedik bolıarda?
—Hawa, görkezilmedik, beıle kanuny düzgünnamada nädip görkezjek diısene? Jaıy diňe jaıy bar adama bermeli! —Başlyk güldi. —Baıam baıa berıär, Hudaıam baıa berıär diıen nakylyň göni subutnamasy bolardy. Eger ıalňyşmasam şol buıryk sözde berilen buıryklaň içinde iň könesi bolmaly. 20 ıyl gowrak mundan öň berilen buıryk, şu wagyda çenli ähli kärdeşler arkalaşygynyň başlyklary tarapyndan ıerine ıetirlip gelinıär. Sen maňa ynanmadyň öıdıän jigim? —Başlyk ıylgyrdy.
—Aıdıan zatlaryň ynanar ıaly däl agam, —Rahman jogap berdi.
—Bolıa, —diıdi başlyk. —Eger maňa ynanmaıan bolsaň öz öziňe bir ynan. 13 ıyl bäri işläp gelıärsiň, şonça wagtyň içinde işden näçe adam jaı aldy, heı şol adamlaryň içinden birje adam jaıa edil sen ıaly mätäçdimi?
Rahman oıa batdy, ol işden jaı alan işdeşleriniň baryny ıatlajak boldy, çyndanam olaryň içinde jaıa mätäç bolup jaı alany ıokdy. Barynyň 2-3 sany jaılary bardy.
—İadyňa düşdimi? —Başlyk sorady.
Rahmanyň çyndanam ıadyna düşdi, ol şeıle göze görünip duran hakykaty näme üçin ençeme ıyllap görmedigine haıran galdy. Oň edarasyndan 13 ıylyň içinde jaı alan adamlaryň bary, öň bir näçe jaılary bar adamlardy. Rahman elini maňlaına goıyp başyny sallady.
—Rahman jigim, saňa näme bolıar? Suwjagaz bereıinmi? İüziň reňki üıtgedile. —Başlyk birden aladaçyl adam bolup çykdy.
—İok agam, sag bol, suw gerekdäl. Meň şu wagt bir hili gözlerim açylan ıaly boldy, —Rahman ajy ıylgyryş bilen jogap berdi.
—Giç açylypdyr seň gözleriň jigim, açylan bolsa gutlaıan, muňa ıowuz hakykat diııärler. Sen çyndanam öň bileňokdyňmy?
—Bilemokdym, —diıip, Rahman oıa batdy. Ol indi näme etmelidigi barada oılanıardy.
Başlyk uly gara aıyny ıatladıan kreslada eıläk beıläk aılandy. Oň herektleri “men bar aıtjagymy aıtdym, indi meň otagymy boşadyň” diııän ıalydy.
—Indi men näme etmeli? —Oılanmalar girdabyndan çykar Rahman, kimdir birinden sorady.
—Näme etmeli näme etmeli? Meň üstimden bir arz etmäňi goı jigim, onsoň men aıdaıyn näme etmelidigini. —Başlyk janlandy. —Sende iki sany çykalga bar Rahman. Birinjisi ıakyn tanşyň bolıarmy, garyndaşyň bolıar, kim saňa ynanıan bolsa seň adyňa öz jaıyny geçirsin. Onsoň adyňa jaı bar diıip delilnama getirseň men seň arzaňa gol çekeıin. Sen maňa düşinıäňmi?
—Meň adyma jaı geçirjek garyndaşym tanşym ıok, —Rahman hüňňürdedi.
—Onda diımek ıekeje ıol galıar, goı maňa şäher kärdeşler arkalaşygyndan saňa jaı bermeli diıip görkezme bersinler. Onsoň hiç hili mesele ıok, men seň arzaňa gol çekıän. İa-da seň arzaňa goı olaryň özleri gol geksinler. Kanun tarapdan beıle etseňem bolıar, ıöne möhürlerinem basmagam unutmasynlar. Sem maňa düşünıäňmi inim?
—Sen meni başyňdan sowjak bolıaň öıdıän agam? —Rahman hamala başlygy nyşana alıan ıaly bir gözini ıumup seretdi.
—İok Rahman, sen ıalylardan işden çykyp dynaımasam dynyp bolıamy näme? Sen meň üstimden näçe arza etseňem ediber, ıöne şäher müdürlikden rugsat bolmasa men seň arzaňa gol çekip bilmeıän. Eger kelläm üıtgäp gol çekäıemdede şäher müdirligi meň özimi işden aıryp, bar çeken bollarymy bikanun ederler.
—Bolıa, —diıdi Rahman. —Dawwany öıden çykarman çözäıjek boldym welin boljak däl öıdıän? Şäher Kärdeşler Arkalaşygynyň salgysy beriň onda agam.
Rahman Zulfikarow eııäm alty aı bäri aıaly bilen aıry ıaşaıardy, olaryň bile ıaşamaga jaılary ıokdy. Onuň aıaly atasy öıünde ıaşaıardy, Rahmanyň özi bolsa çem gelen ıerde. Ol köplenç öz işleıän ıerinde ıatyp turıardy. Kä halatlarda bolsa kakasynyň erkek doganynyň öıüne gidıärdi, kä halatlarda bolsa dostynyň daçasynda ıatıardy. Rahmanyň alyp barıan durmuşy zerarly, sakgaly mydama ösgündi, egin-eşikleri mydama hapady, keıpem mydama ıokdy. Ol aıaly bilen goşuny birikdiren döwürleri, üç-dört ıyl onda-munda kwartirant ıaşajak bolup synanşyp gördi, ıöne wagtyň geçmegi bilen mundan ilki bilen onuñ aıaly irdi. Irdi we çagalaryny alyp atasy öıüne gaıtdy. Rahmanyň öňünde bolsa şert goıdy: eger ıaşamaga jaı tapmasaň çagalaryňy görmersiñ!
Şeıle-de boldy, Rahman dogrudanam eııäm alty aı bäri öz çagalaryny görenokdy. Ol diňe aıda bir gezek aıalyny görüp, öz aılygynyň ıarsyny oňa berip gaıdıardy. Galan ıarsyna bolsa özi ıaşaıardy.
Jaıly meseläniň çözgüdi barada Rahman köp oılandy. Rahmanda artykmaç pul ıokdy, ol hiç zat ıok ıerden pul hem ıasap bilenokdy. Para alynıan wezipelerde-de işläp biljek däldi. Işinden daşary gazanç ederden ol has gedemdi. Şeıdip bar ıollar ıapylyp, iň soňynda işden jaı almaly diıen çözgüt galdy. Rahman jaı ulanyşa degişli resminamalary köp öwrendi. Iň soňynda näme etmelidigine düşindi. Ol bolmalsy ıaly jaı almak üçin arza ıazdy. Gerekli resminamalary toplady. Oň işleıän edarasy jaı paılaıan ıörüte topar düzdi. Ol toparyň agzalary dürli dürli wezipeli adamlardy. Olaryň bary diıen ıaly Rahmanyň jaı almagyna razydylar we öz gollaryny çekdiler. Diňe Kärdeşler arkalaşygynyň başlygy näme üçindir öz goluny çekenokdy. İöne ol hem azajyk täsirlerden soň Rahman näme üçin gol çekmeıändigini düşindirdi. Indi KÄRDEŞLER ARKALAŞYGYNYŇ şäher müdirliginden sorag etmelidi.
İokary wezipeli adamlaryň bary diıen ıaly, öz iş otaglarynda edil Gökdepe galasynda oturan ıalydy. Içine girer ıaly däldi. İekeje çykalga galany ıarmakdy. Rahman ol galalary ıarmagam öwrendi. Onuň gowy mugallymlary bardy. Öz edarasynyň KÄRDEŞLER ARKALAŞYGYNYŇ başlygy Aman Amanowiç hem, Rahmani ilki başda ıanyna göıberenokdy. Rahman onuň ıanyna girip bilmeıänligi sebäpli, öz soraglarynyň baryny buırma hatyň üsti bilen ıazdy. Aman Amanowiç hata jogap bermedi. Soň Rahman ıene hat ıazdy, soň ıene hat ıazdy we iň soňunda ıazylan hatlaryň sany 13-e bardy. Ol hatlaryň hiç birine Aman Amanowiç hiç zat jogap bermedi. Soň Rahman ıazan hatlarynyň barynyň çeklerini alyp, öz edaralaryna gözegçilik edıän hukuk goraıjy edaralaň wekilleriniň ıanyna baryp, Aman Amanowiçiň sowatsyzdygyny aıtdy. Eger ol bilimli sowatly bolan bolsa hökman birje hata jogap bererdi, onsoňam galyberse-de Aman Amanowiç özini gaty şübheli alyp barıar, göräımäne kanuna laıyk resminama gol çekenok, para aljak bolıamy nämemi, bir hili bolşy geň. Şeıle arzadan soň Aman Amanowiç Rahmany özi gözläp tapdy.
Aman Amanowiçiň görkezen ugruna görä, bar zada şäher KÄRDEŞLER ARKALAŞYK müdirligi günäkärdi. Eger şol müdürlik rugsat berse Rahman öz işinden jaı almalydy. Rahman sypaıylyk üçin şäher KÄRDEŞLER ARKALAŞYGNYŇ müdirligine özi baryp gördi, ıöne ony gapydanam salmadylar. Ol edaranyň esasy wezipesi, sada işgärleri, uly wezipeli adamlaryň eden-etdiliginden goramakdy, ıöne bu edara kimi kimden goraıar, bir Alla bilıardi.
—İene ıazmasaň boljak däl — diıen Rahman öz ıanyndan belledi. Şeıle-de boldy. Rahman şäher Kärdeşler arkalaşygyna günde bir hatdan göıberdi. Ol hatlaryň barynyň mazmuny bir tüıslidi. Rahmanyň edarasynyň Kärdeşler arkalaşygynyň başlygy Aman Amanowiç öz borçlaryny ıerine ıetirenok. Ol sada işgärleriň hukugyny goramagyň ıerine, özi ullakan hukuk bozujy we şol äheňde.
İazylıan hatlara köp wagtlap jogap bolmady. Iň soňunda Rahman ıene öz edıän oınuny etdi. Hatlaryň çekleriniň baryny alyp ıene şol öňki hukuk goraıjy edaralara baryp, şäher kärdeşler arkalaşygynda sowatsyz bilimsiz adamlar işleıän bolaımasyn diıdi. Rahmany iki sagat geçmänkä gözläp tapdylar we duşuşyga çagyrdylar.
Şäher kärdeşler arkalaşygynyň binasy bijaı owadandy. Bu ıer edil muzeı ıalydy. Hemme ıerde el-halylar bardy. Edil başlygyň kabulhanasynda bolsa Rahman azajyk eglendi, ol başlygyň kätibini synlaıardy. Ol gyzy Aman Amanowiçiň kabulhanasynda oturan gyz bilen deňeşdireňde has owadandy, has uzyndy, göwüsleri has ulydy, sagrysy has togalakdy, ıüzi has mähirsizdi, haıaszylygy hem hasdy. Aı garaz bar zat diňe 'hasdy'.
Rahmana şu gyz jaň edip duşuşuk belläpdi. Rahman ony göni sesinden tanady. Şeıle ses diňe agzynda köp wagtlap uly zatlary saklan gyzlar çykaryp bilıärdi. Gyz öz başlygyna jaň edip bir zatlar diıdi, soň gyz başyny atyp Rahmana gapyny görkezdi. Rahman gapydan ätledi we öz sallanan aňine büdredi. Iş otagyň içi uly bir zaly ıatladıardy. İere el-halylar düşelgidi, Rahman bir bada tassana köwşüni çykarıardy. Ol zordan bu giň otagda iş stoly bilen başlygy gözläp tapdy. Otagyň orta arasynda, adamyň derinden dikilip ıasalan ullakan kresloda bir ıaş oglan otyrdy. Rahman oň ıanyna ıuwaş ıuwaşdan ıakynlaşdy.
—Salam, siz Gahryman Zulpikarowmy? —Oglan sorady, onuň sypaty näme üçindir başlyga meňzänokdy.
—Rahman Zulfikarow, Zul-fi-ka-row, —Rahman öz familıasyny bogyna bölüp aıtdy.
—Bu wajyp däl, —oglan gygyryp Rahmana tarap ylgady, Rahman bir bada gaçjak boldy, ıöne ıetişmedi. Oglan gelip ony gujaklady. Ol şu wagt şadyıan maımyny ıatladıardy.
—Goıberiň meni göıberiň-oww, diııäniňiz näme — diıip, Rahman ol oglany itdi.
—Daşyndaky gyzy gördüňmi, gördüňmi şol gyzy? Bet hä? Hany meni gutla, hany meni gutla diııän — diıip, oglan Rahmana elini uzatdy.
Rahman bolıan zatlara düşünıän däldirin diıen manyda oglanyň elini gysdy.
—Sen meniň problemalarymy bir günde çözdüň — diıip, oglan ylgap ıerine geçdi.
—Örän gowy, geliň indi meň problemalarymy çözeliň, men işden jaı aljak bolıan, –şeıle sözler bilen Rahman ıanyndaky bukjadan öz arzasyny çykardy. Eııäm näçe gün bäri ondan oňa ygyp ıören arza gowja könelipdy, kagyz syrt süpürmek üçin ıumşadylan kagyz ıaly myjalandy.
—Men bilıän Zulpikarow, men bar zady bilıän.
—Men Zulfikarow, Zulpikarow däl. Men işden jaı aljak bolıan. –Rahman elindäki arzany açyp Kärdeşler arkalaşygy diıen boş ıerini barmagy bilen görkezdi.
—Bilıän gadyrdan dost, men bar zady bilıän, —oglan iki aıagyny stolyň üstine goıdy.
—Bilıän bolsaň bol biziň edaramyzyň başlygyna görkezme ber-dä? Goı ol meň arzama gol çeksin. İa-da şujagaz ıerik öziňiz gol çekiň we möhürjigiňizem basmagy unutmaň.
—Gynansam-da başaramok Zulfikarow, başaramok, men entek başlyk däl. Haçan boljagymam belli däl, ıöne seniň tagallalaryň bilen ıakynda bolaımagymam ähtimal.
—O nähili başlyk däl? — diıip, Zulfikarow ör-gökden geldi.
—Ine şeıdip Zulfikarow, sen ıazaň arzaňdan soň 'Çekistler' gelip başlykdan öz adyny-familıasyny ıazmagy soradylar, ol samsyk bolsa sowatsyz eken. Iň bärkisi öz at-familıasyny ıazyp bilenok.
—Bolup bilmez, ol nädip başlyk bolup ıör?
—Bilemok Zulfikarow, bilemok, ıöne onuň sowatsyzdygyny sen nirden bildiň? Ana maňa gizlin syr!
—Men oň sowatsyzdygyny bilemokdym, men diňe ıazıan hatlaryma jogap berenok, okap bilmeıän bolaımasyn diıdim.
—Görıäňmi Zulfikarow, Çekistler bolsa seniň sözleriňe harpma-harp düşünip, ondan ekzamen almaga geldiler. Başlygy sen geläımäkäň alyp gitdiler, bolan bolsa 10 minut bolanyr. Gelıärkäň öňüňden çykan däldirä?
—Ol indi nirde, maňa başlygyň görkezmesi gerek, men işden jaı almaly men eııäm alty aılap aıalsyz ıaşap ıörün.
—Başlygy orta mekdebe äkiden bolaımasalar, sowatsyz adamy başga nirä alyp gitjek?. Alty aı aıalsyz ıaşap ıören bolsaň men saňa häzir kömek ederin —şeıle sözler bilen ol ogalan telefony galdyryp bir ıerik jaň etdi. Sanaımaly sekundyň içinde näz kereşme bilen gapydan bir gyz girdi. Ol gyz daşky otagda otyran gyzdy.
—Şapaga seret gadyrdan dost, gözleriňi gamaşdyryp barıandyr—oglan şeıle sözler bilen gapa bakdy. Gapydan gyz gelıärdi.
—Şulmy? —gyz olaryň ıanyna golaılap Rahmana bir hili hapa esgä görkezıän ıaly görkezdi.
—Hawa şul!— diıip oglan ıylgyrdy. — 'Şul' diıen bolup göwnüıetmezçilik eden bolma, şul oglan biziň ganhor başlygymyzy işden aıyrtdy, indi biziň söıgümize hiç kim böwet bolup bilmez ezizim, –soň oıyn etdimi, ıa-da çyny bilen diıdimi belli däl.
—Indi ıerine özi geçıärmi?— diıip gyz ıyrş-ıyrş etdi.
—Maňa işden jaı gerek, meň edaramyň Kärdeşler arkalaşygyna görkezme beriň, men onsoň gitjek —Rahman eli bilen stola urup, çalt-çaltdan gürledi.
—Oı, nähili gaharjañ — diıip gyz agzyny-burnuny towlap, özüçe näz edensirän boldy.
—Wah gadyrdan dost, men başlyk däl, bolmasa saňa on sany görkezme ıasap bererdim şu wagt.
—Başlyk bolmasaň onda sen kim? —Rahman gaınady.
—Oı kak straşna! —diıip, gyz rus dilinde bir zatlar samyrdady.
—Menmi, men onuñ orunbasary, ıöne şeıle bir doıgun, şeılebir başlykdan doıgun.
—Eger orunbasary bolıan bolsaň, biziň edaramyzyň kärdeşler arkalaşygynyň başlygyna maňa jaı bererler ıaly görkezme berip bilıäňsiň-ä?
—Saňa jaı berer ıaly? İok biz beıle görkezme beremzok. Beıle görkezmäni kärdeşler arkalaşygynyň baş müdirligi berıär.
—Sizden ıokarda ıene bir edara barmy näme? —Rahman gaharyna stola ıumrugyny urdy. Ol şu edaraň içinde öz işi eıläk ıa-da beıläk bolar öıdüp pikir edıärdi.
—Gadyrdan, aıal maşgalaň ıanynda özüñizi beıle gödek alyp barmasañyzlañ, men-ä sen azajyk ıumşarsyň diıip Leılaşany çagyrdym, sen bolsa, ehh bolıa-da...
Rahman hamala onuñ belligini eşitmedik ıaly Leılaşa seredip dowam etdi;
—Baş müdirligiňiz nirde ıerleşıär? Ol ıeriň başlygy kim?...
Bu uly bir dälihanaň koridorlary — diıip, Rahman özüçe bellik etdi. İöne alaç ıokdy. Bir zat edip jaı almalydy. Eger Kärdeşler arkalaşygyndan peıda bolmasa, Rahman has ıokarky edaralara arz edip başlajakdy. Iň soňunda ony hökman biri diňläımelidi. Rahman şäher Kärdeşler arkalaşygynyň binasyndan çykyp, ıurduň kärdeşler arkalaşygynyň müdirligine tarap ıöredi. Ol ıerik awtobusda bary-ıogy ıarym sagatlyk ıoldy. Iň soňynda bellenen ıere ıetip Rahman geň galdy. Näme üçindir ıurduň kärdeşler arkalaşygynyň baş müdiri, şäheriň müdürliginden on esse sadady. Belki ol diňe daşyndan şeıle görünıärdir, belki içinden has kaşaňdyr? —Rahman öz özine sorag berdi. Bina içinden daşyna görä has sada bulup çykdy. Rahman elindäki salgy ıazylan kagyza seredip: —Haramlar meni aldaıdylarmyka -diıdi. İöne ony 'haramlar' aldamandy. Rahman salgy berilen ıere dogry gelipdi. Ol dogrudanam Kärdeşler arkalaşygynyň baş müdirliginde durdy.
—Size biri gerekmi — diıip, bir gelin Rahmana ıüzlendi.
—Hawa —diıip jogap beren Rahman elindäki kagyzda ıazylan at familıany okajak boldy, ıöne gelin ony aljyradansoň diňe wezipäni aıdyp göıberdi.
—Maňa Kärdeşler arkalaşygynyň iň esasy başlygy gerek.
Gelin ıylgyrdy, ol ıylgyryşdan soñ pökgüje dodaklar öňküden has owadan boldy.
—Ol başlyk hemme kişä gerek, ikinji gata galyň, 127-nji kabinet.
Rahman ylgap ikinji gata galdy, entek aklyndan azaşmadyk gelniň duşany, bir hili onuň ruhyny göterdi. 127-nji otagyň gapysy açykdy. Ol ıerde göze örän ıakymly owadan bir gyz durdy. Rahman aňk bolup ol gyzy az salym synlady. İöne gyz entek Rahmana gabagyny galdyrmandy. Ol gyzyň ıüzüne siňek gonupdy we hiç uçasy gelenokdy. Gyz çepe seredıärdi, saga serdıärdi, ıöne ıüzüne gonan siňek edil onuň meñziniñ bir bölegi ıaly hiç ıerik gymyldanokdy.
—Nähili utançsyz siňek ekeni— diıip, Rahman samrady.
—Näme diııäňiz? —gyz oña ıüzlendi.
—Siňek —diıip Rahman barmagyny gyzyñ ıüzüne tarap çommaltdy — Ol uçanok.
—Nämäň siňegi? — diıip, gyz geñirgendi.
—İeri bolıa, siňek hiç-le, hany başlygyñyz barmy? —sorady Rahman.
—Başlyk ıok, ıöne orunbasary bar, —gyz jogap berdi.
—Siziň başlygyňyz hem öz adyny ıazyp bilenokmy? — diıip, Rahman gyza sorag berdi.
Gyzyň ıüzüne gonan siňek entegem Rahmana seredip durdy. Nähili binamys siňek ekeni, gyzyň ıüzünden eger-eger uçaıynam diıenok.
—Näme? — diıip, geň galdy gyz.
—Soňky eşiden zatlarymdan soň özümem bilemok, –Rahman jogap berdi, ıöne oň eşitmeli iň geň habary entek öňdedi.
Rahman şu ıerde düşindi, gyz onuň göwnüne ıaraıardy, şonyň üçin ol şol gepini uzaldyp otyrdy. Näçe gyza köp seredip bilsem, sonça-da özûme gowy, –ol belledi. Edil gyş pasly güne çoıunıan ıaly. Soň bu gyzy nirden gözläp tapjak diısene?
—Size orunbasar gerek bolsa giriň, bolmasa-da gidiň, meň sizsizem işim kän — diıip, gyz çürt-kesik etdi.
Rahman gyzyň oturan kabulhanasynyň bosagasyndan ätledi we bar zada düşündi, gyzyň ıüzünde siňegiň ululygynda meň bardy.
—Salam, men Rahman Zulfikarow, maňa şu edaranyň iň ulusy gerek — diıip, Rahman başlygyň kabinetiniň bosagasyndan ätledi.
—Salam, şu edaranyň iň ulusy maňa-da gerek, —bir ıaş oglan ıylgyrdy. Eger başlyk gerek bolsa ol keselhanada, ol insult geçirdi. Eger soragyňyz wajyp bolsa şol ıerik gidiň, ol öz palatasynda kabul edıär, eger ıeňil-ıelpaı iş bolsa meniň özümem çözerin.
Rahman pikire batdy, öz meselesini düşündirjek bolup wagt ıitirmelimi ıa-da göni keselhana gitmelimi?
—Siz meniň edaramyň kärdeşler arkalaşygynyň başlygyna görkezme ıazyp bilersiňzimi? — diıip, Rahman bukjadan ıene şol könelip giden arzasyny çykardy. Ol arzada bir giden ıokary wezipeli adamlaryň familıalary bardy we her familiıaň deňinde gol durdy. Diňe kärdeşler arkalaşygynyň başlygy diıen ıeriň deňinde gol ıokdy. Ana şol ıeri Rahman barmagy bilen görkezip öňki aıdanynyň üstüne goşdy: –İa-da şujagaz ıerik özüňiz gol çekiň we möhürjigiňizem basmagy unutmaň.
İaş oglan azajyk pikirlendi, azajyk hümledi we gep öndürdi.
—İok, möhürleriň baryny başlyk öz ıany bilen alyp gitdi, ol hiç kime ynananok. Eger resmi dokument bolsa göni keselhana gidäıiň. Ol şol ıerde agşam sagat sekize çenli kabul edıär.
Rahman 127-nji kabinetden çykyp barıarka gyzyň ıanynda saklanyp, hiç hili bahanasyz ony synlamaga durdy. Gyz hem bar işini taşlap Rahmanyň dik gözine seredip başlady. Gyzyň gözleri gaharlydy. Ol näme bolıanyna düşinmeıän bolmaly? Näme bolıanyna Rahmanyñ özem düşûnenokdy. Ol gyzy synlasy geldi, durdy hem synlady. Ikisiniň aralarynda birje stol bardy. Gyz otyrdy, Rahman bolsa dik durdy. Gyz haıaljakdan stolyň aşagyndaky gaıçyny sag eline aldy. Rahman onuň elindäki gaıçyny görse-de ıerinden butnamady. Edil şeıle gözler bilen Rahman kiçi wagty ıumurtkadan çykıan jüıjejiklerii synlapdy. Gözüňi aıyrasyň gelenokdy, her sekunt gyzyldan gymmatdy. Edil şu wagt hem şeıledi, gyzyň gahary ıuwaş-ıuwaşdan möwjeıärdi. Sekuntma-sekunt gyzyň ıüzi üıtgeıärdi, öňküsinden owadanlaşıardy. Gyza seretmek edil howa şaryny çişiren ıalydy. Şary çişirdigiňçe ol ulalıar, oňküsinden owadan bolıar, ıöne çenden aşa çişirseň şar ıarylmalydy. Gyz hem iň soňunda ıaryldy. Ol gygyryp başlady, Rahman arkasyna öwrülip otagdan çykyp gitdi. Onuň ıeňsesinden zyñylan gaıçy uçup diwara degdi. Rahman bilıärdi, gyz gaıçyny ony ıaralamak üçin zyňmady, diňe gorkuzmak üçin zyňdy. Eger ıaralasy gelen bolsa ol gaıçy hökman nyşana arardy.
—Däli! — diıip, yzdan gyzyň sesi eşidildi.
Keselhana gaty daşda däl eken. Rahman ol ıerik on bäş minutda pyıada ıöräp ıetdi. Öňünden çykan lukmanlardan sorap näsagy hem tapdy. Näsag alty adamlyk palatany tutuşlygyna boşadyp, ol ıerini öz iş kabineti edinipdi. Palatanyň bir çüňkünde kätip gyz otyr, ikinji çüňkünde iki sany şepagat oıasy otyr. Üçünji çüňkde bolsa içi dokumentli şkaflar dur. Edil iş kabineti, aıdara söz ıok. Näsagyň özi bolsa uly krowatda arkan düşüp ıatyr. Rahman birinji bilen kätip gyzy synlady, eger ol gyz sada bolsa diımek başlyk bilen gürleşseň boljak. Gyz sada bolup çykdy, diımek başlyk hem şeıledir.
—Siz näme mesele bilen geldiňiz? — diıip, kätip gyz öňürtiledi.
—Ony goıber meniň ıanyma, görıän welin ol ıaramaz oglan däl ıaly-la... - diıip, başlyk ıatan ıerinden samrady.
Rahman kätip gyzyň deňinden geçip başlygyň ıanyna ıakynlaşdy.
—Ony ıadatmaň, haıyş edıän, —kätip gyz Rahmanyň yzyndan samyrdap galdy.
—Salawmaleıkim agam! - Rahman oña golaılaşyp salam berdi.
—Waleıkim inim — diıip, başlyk aıasyny uzatdy.
Rahman krowadyň deňine golaılap uzan eli tutdy we salamlaşyp ıene yza çekildi. Syrkaw adamlardan daşyrakda durmagy oňa kiçilikden öwredipdiler. Ol adam eııäm gowja garrapdy. Depesinde birje-de gara saç ıokdy. Gözleri gowja kütelşendi, şonuň üçin uly äınegi bardy. Döşüne çenli ıapylan ıorganda galyň kitap durdy. Rahman kitaplar bilen gyzyklanansoň ol kitabyň adyny okady. Kitap Seısmologiıa ylymy barada bolup çykdy, Rahman üçin hiç hili gyzykly kitap dal.
—Aıdyber inim näme hyzmat — diıip, näsag soragly ıüzüni Rahmana dikdi.
Rahman içinden begendi, eger gürrüň şeıle gowy başlan bolsa, diımek şeıle gowy hem tamamlanjakdy.
—Neme agam, men neme üçin geldim...
Rahmana öz arzyny aıtmaga bir zat päsgel berıärdi. Ol näsag ıatan adamy öz aladalary bilen ıadadasy gelenokdy.
—İeri inim, dogumlyrak, dogumlyrak bolsana, hany baryňyz çykyň kabinetden — diıip, näsag öz kätibi bilen iki sany şepagat uıalaryny kowdy.
Şepagat uıalary sessiz çyksalaram, kätip gyz ıylan ıaly pyşşyldap bir zatlar diıip gitdi.
—Maňa jaı gerek agam, —şaıatlar çykan badyna Rahman dowam etdi.
—Jaı gerek? Sen nirde işleıäň?
Rahman öz edarasynyň adyny aıtdy.
—Oooo, Aman Amanowiçdemi? —Näsag başlyk şol bada onuň edarasynyny tanady.
—Hawa, şol Aman Amanowiç meniň arzama gol çekenok. Men işden jaı aljak bolıan başlyk. Maňa kärdeşler arkalaşygynyň goly gerek, olar bolsa adyňa jaı bolmasa jaı beremzok diııäler. Eger siz garşy bolmasaňyz Aman Amanowiç meniň arzama gol çeker?
Başlyk Rahmanyň sözlerine çalajadan güldi. Onuň gülküsine gapydan kätip gyz jyklady, ol bolıan gürrüňleriň baryny diňläp duran bolmaly?
—Seniň adyň näme inim? —başlyk elini öňe uzatdy. Rahman onuň ıanyna süışdi.
—Meniň adym Rahman agam.
Başlyk Rahmanyň elinden tutup ony aşak egdi. Rahman garşylyk görkezmedi. Ol garrydan ıakymsyz ys gelıärdi.
—Diňle meni Rahman, inim — Başlyk Rahmanyň edil gulagyna pyşyrdady. —sen işden jaı alma.
—Näme üçin almaıyn agam? Eger kömek edip bilmeıän bolsaň göni aıdaı, meni jaı alma diıip yrjak bolmaňyz näme?
—Inim, men otuz ıyllap profsoıuzyň başlygy bolup işledim. Men profsoıuz barada bar zady bilıän.
—İeri bileňde näme agam? –Rahman oň sözüni böldü.
—Dur häzir aıdaıyn, men entek SSSR ıykylmanka profsoıuzda işleıärdim, ol edara soň kärdeşler arkalaşygy boldy. Sen jaı alsaň hökman ökünersiň.
—Näme üçin ökünerin — diıip, Rahman haıaljakdan gaharlanyp başlady.
—Dur häzir aıdaıyn — diıip, näsag daş-töweregini gözleri bilen sermäp başlady. Iň soňunda ıorganyň üstünde duran 'Seısmalogiıa' kitabyna gözi düşdi. Ol kitap edil garryň özü ıaly könedi, SSSR döwründe çapdan çykan kitapdy.
—Şäher aktiw seısmiki zonada dur — diıip näsag dowam etdi.
—Şäher nämede dur? —Rahman geň galdy.
—Şäheriň duran ıerinde ıer yranmalar örän kän bolyp geçıär. Takmynan her 100 ıylda bir gezek hökman gowja yranaımaly —näsag dowam etdi. Rahman bolsa eııäm bu dälihanadan sypmagyň aladasyny edip başlady. —Men ıurdy korrupsiıadan we başga haramlyklardan nädip gutarmalydygyny bilıan.
—Nädip? — diıip, Rahman göwünli göwünsüz hüňürdedi, oňa indi hiç zat gyzykly däldi. Ol dek şu pursatdan başlap, bu aklyndan azaşan garrydan sypmagyñ gamyny iııärdi.
—2048-nji ıyla çenli haramlyk edıän adamlaryň baryny bir zat edip şäheriň içine ıygnajak bolmaly. Halal adamlary bolsa şäherden daşyrak göçürjek bolmaly.
—Ohho-howw!— Rahman elini agzyna tutdy. —Allajan bu dälihanadan gutar meni, maňa hiç zat gerek däl, diňe aklymy almasaň bolıar.
—Diňle! — garry sözüni dowam etdi: —Eger 2048-nji ıyla çenli haramhorlaryň baryny şäheriň içine ıygnap bolsa, biz bir urguda haramhorlaryň baryndan dynyp bilıäris. Esasy etmeli işi ene topragyň özi edıär. Birje gezek gowja sarssa, tarp-tarp, bar zat gutardy.
Garry näsag Rahmanyň elini göıberip eteginde duran kitaby ıençdi. Rahman eli boşany bilen gaçmaga howlukmady, onda bir samsyk umyt peıda boldy; belki garrynyñ aklyndan azaşanlygy oňa bähbit bolar? Belki ol şu ıagdaıda Rahmana jaı almaga kömek eder? Belki oňa näme uzatsaň hiç hili soragsyz gol çeker? Rahman bir bada bukjasyndan öz arzasyny çykarjak boldy, ıöne garry öz sözleri bilen ony saklady.
—Men eııäm ıigrimi ıyl bäri haram adamlary şäheriň içine ıygnajak bolıan. Şonuň üçin profsoıuzlaryň baryna görkezme berip çykdym. Paılanıan jaılaryň baryny diňe bir-iki sany jaıy bar adamlara beriň diıdim, jaıy ıoga jaı bermäň diıdim. Sebäbi halal aılyga iki sany jaı edinmersiň. Eger bir jaıyň bolup, ıene üstine bir jaı aljak bolıan bolsaň, diımek sen haram adam. Daş töwerekde jaıa mätäçler barka saňa artykmaç jaı nämä gerek? Goı şähere şeıle haramlar üışsünler, goı garyp-gasarlar bolsa jaı alyp bilmän şäheriň daşynda bir ıerlerde mekan tutsunlar. Şäheriň içinde bolsa diňe hökümetiň puluny ogurlaıanlar, parahorlar we diňe öz bähbidini bilıän adamlar mekan tutsun. Ine, nesip bolsa 2048-nji ıyl geler welin tarp, biz bar haramlyklardan bir günde dynarys — diıip, garry ıene elini kitaba urdy.
—Jaı alıanlaryň bary haram däldir-ä, olaryň içinde halal adamlaram bardyr-a? —hamala garrynyň gürrüňine gyzyklanma döräp başlan ıaly, Rahman ondan sorady.
—Hawa gürrüňsiz halal adamlaram bar, olar ıüz adamdan birje adamlar. İöne togsan dokuz sany haramdan dynmaga mümkinçilik barka, bir halal adama dözmän durmarys — diıip, garry gurbaga ıaly agzyny açyp Rahmana seretdi. Rahman bolsa oılanıardy; bu haramyň ıüzüne tüıkürmelimi ıa-da ıüzüne urmalymy?
—Sen haram garry, öz samsyk nıetiň üçin tutuş ıigrimi ıyllap men ıaly adamlara jaı almaga böwet boljakmy?
—Men sen ıaly adamlary ıigrimi ıyllap halas etdim. Hawa, şu wagt sen menden gaty görıänsiň, ine 2048-nji ıyl geler welin, sen maňa sag bolsun aıdarsyň, ıöne meni tapmarsyň. Näme üçin men ıer yranmadan dogry peıdalanmaly dälmişim? Tebigatyň özi bize çözgüt teklip edıär, eger müňläp adamlar ölmeli bolsa, goı haram adamlar ölsün.
Rahmanyň gahary edil sallançak ıaly bat alıardy, ol eııäm näme edıänini bilenokdy. Ol elinden içi arzaly we başga resminamaly bukjasyny gaıyrdy, oň eııäm elleri sandyraıardy. Garry oň sandyraıan ellerini görüp öňküsinden beter ıylgyrdy. 2048-de bolmaly ıer yranma eııäm başlaıandyr öıdendirdä işi gaıdan garry? İöne ol eller uzak sandyramady, olar şol bada özüne iş tapdylar;
—Haram garry, meniň maşgalam seň üçin dargap barıar-da!— diıip, Rahman näsagy bar güıji bilen bogup başlady.
Näsagyň agzy howa ıetmezlikden hatap ıaly açyldy, aınegi ıüzünden sypyp aşak gaçdy we döwüldi. Rahman ony bogup öldürerdem welin, ıöne palata erkek lukman bilen kätip gyz ylgap giräıdi. Kätip gyz näsagy bogup duran Rahmany görüp bar sesi bilen gygyrdy. Lukman daıaw oglan bolup çykdy, sebäbi onuň güıji dälirän Rahmany gyra çekmäge ıetdi.
—Haram garry, haram garry, men seni 2048-e ıetirmän özüm öldürerin — diıip, gyrada ıatan Rahman gygyrdy.
—İene şol 2048-mi? —Lukman başyny ıaıkady. —İaşyuly, men size şol ertekiňizi hiç kime gürrüň bermäň diıip näçe gezek aıtdym? Şu gezek iň soňky gezek boldy, indi men sizi özüm dälihana ugradıan, —Ol Rahmana tarap öwrüldi: - Inim siz kim bolsaňyzam çaltyrak palatany boşadyň, bolmasa men häzir polisiıany çagyrıan!
Rahmana iki gezek gaıtalamagyñ hajaty bolmady. Ol hiç zat gürlemän otagdan çykyp gitdi, ıol ugry öz ıere gaçyran bukjasynam aldy. Palatada galan garry oň iň soňky umydydy. Rahman başga edaralarada arz etmek nıetinde bardy, ıöne ıokaryk galdygyça adatdan daşary samsyklyk bilen çaknyşıany üçin nıetinden döndi.
Awtory: Begli Gowşakow
bu blog 138 gezek okaldy
@FAT_TONY 3 hepde öň
bu mowzugyn asagyna name yazsanam gelsenok. Umuman guycli yazypsyn...
@Hazar 3 hepde öň
Berekelladan bashka aıtmana zadam galmady umuman dushunjek adama goziñi açmaga komek etjek mowzuk . Yashyñ uzak galamyñ ıiti bolsun.
@Begli666 3 hepde öň
Sag boluň oglanlar ıagşy sözleriňiz üçin..
“2048 (Absurd hekaıa)” blogy 5 günlük baş sahypada durmaga mynasyp hasaplaıan bolsaňyz aşakdaky “GALDYR” düwmä basyň.
• 6 minut öň
• 10 minut öň
• 58 minut öň